CELEX: 32008D0169
Language: sl
Date: 2008-02-22 00:00:00
Title: 2008/169/ES: Odločba Komisije z dne 22. februarja 2008 o odobritvi metod za razvrščanje prašičjih trupov v Romuniji (notificirano pod dokumentarno številko C(2008) 676)

29.2.2008   
            
            
               SL
            
            
               Uradni list Evropske unije
            
            
               L 56/34
            
         
      ODLOČBA KOMISIJE
   
   z dne 22. februarja 2008
   o odobritvi metod za razvrščanje prašičjih trupov v Romuniji
   (notificirano pod dokumentarno številko C(2008) 676)
   (Besedilo v romunskem jeziku je edino verodostojno)
   (2008/169/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 3220/84 z dne 13. novembra 1984 o določitvi lestvice Skupnosti za razvrščanje prašičjih trupov (1), in zlasti člena 5(2) Uredbe,
   ob upoštevanju naslednjega:
   
               (1)
            
            
               Člen 2(3) Uredbe (EGS) št. 3220/84 določa, da je treba prašičje trupe razvrščati z ocenjevanjem mesnatosti v skladu s statistično preizkušenimi metodami ocenjevanja, ki temeljijo na fizičnih meritvah enega ali več anatomskih delov prašičjega trupa. Odobritev metode za razvrščanje prašičev je odvisna od skladnosti metode z maksimalnim odstopom statistične napake pri ocenjevanju. To odstopanje določa člen 3(2) Uredbe Komisije (EGS) št. 2967/85 z dne 24. oktobra 1985 o podrobnih pravilih za uporabo lestvice Skupnosti za razvrščanje prašičjih trupov (2).
            
         
               (2)
            
            
               Romunija je Komisijo prosila za odobritev dveh metod za razvrščanje prašičjih trupov ter predložila rezultate svojih preskusov razseka v drugem delu protokola v skladu s členom 3(3) Uredbe (EGS) št. 2967/85.
            
         
               (3)
            
            
               Preučitev tega zahtevka je pokazala, da so pogoji za odobritev teh metod razvrščanja izpolnjeni.
            
         
               (4)
            
            
               Sprememba naprav ali metod razvrščanja se lahko odobri samo z novo odločbo Komisije, sprejeto na podlagi pridobljenih izkušenj. Zato se lahko zdaj veljavna odobritev prekliče.
            
         
               (5)
            
            
               Ukrepi, predvideni s to odločbo, so v skladu z mnenjem Upravljalnega odbora za prašičje meso –
            
         SPREJELA NASLEDNJO ODLOČBO:
   Člen 1
   Za razvrščanje prašičjih trupov v Romuniji se v skladu z Uredbo (EGS) št. 3220/84 odobri uporaba naslednjih metod:
   
               (a)
            
            
               naprava, imenovana Fat-O-Meat’er (FOM), in z njo povezane metode ocenjevanja, ki so podrobno opredeljene v delu 1 Priloge;
            
         
               (b)
            
            
               naprava, imenovana OptiGrade-Pro (OGP), in z njo povezane metode ocenjevanja, ki so podrobno opredeljene v delu 2 Priloge.
            
         Člen 2
   Spremembe naprav ali metod ocenjevanja niso dovoljene.
   Člen 3
   Ta odločba je naslovljena na Romunijo.
   
      V Bruslju, 22. februarja 2008
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 301, 20.11.1984, str. 1. Uredba, kakor je bila nazadnje spremenjena z Uredbo (ES) št. 3513/93 (UL L 320, 22.12.1993, str. 5).
   
      (2)  UL L 285, 25.10.1985, str. 39. Uredba, kakor je bila nazadnje spremenjena z Uredbo (ES) št. 1197/2006 (UL L 217, 8.8.2006, str. 6).
   
      PRILOGA
      Metode za razvrščanje prašičjih trupov v Romuniji
      DEL 1
      FAT-O-MEAT’ER (FOM)
      
                  1.
               
               
                  Razvrščanje prašičjih trupov se opravi z napravo, imenovano „Fat-O-Meat’er (FOM)“.
               
            
                  2.
               
               
                  Naprava je opremljena s sondo premera 6 milimetrov, ki vsebuje fotodiodo tipa Siemens SFH 950/960 in ima obratovalno razdaljo med 3 in 103 milimetrov. Rezultati meritev se računalniško preračunajo v predvideni delež mesnatosti.
               
            
                  3.
               
               
                  Delež mesnatosti trupa se izračuna po naslednji enačbi:
                  Ŷ = 60,26989 – 0,81506 * X1 + 0,20097 * X2
                  pri čemer:
                  
                              Ŷ
                           
                           
                              =
                           
                           
                              predvideni odstotek mesnatosti trupa
                           
                        
                              X1
                           
                           
                              =
                           
                           
                              debelina slanine, vključno s kožo, v milimetrih, merjena 7 cm stran od vzdolžne osi
                           
                        
                              X2
                           
                           
                              =
                           
                           
                              debelina mišice v milimetrih, merjena 7 cm stran od vzdolžne osi med tretjim in četrtim zadnjim rebrom
                           
                        Ta enačba velja za trupe, ki tehtajo med 50 in 120 kilogramov.
               
            DEL 2
      OPTIGRADE-PRO (OGP)
      
                  1.
               
               
                  Razvrščanje prašičjih trupov se opravi z napravo, imenovano „OptiGrade-Pro (OGP)“.
               
            
                  2.
               
               
                  Naprava je opremljena z optično sondo premera 6 milimetrov, infrardečo fotodiodo (Siemens) in fototranzistorjem (Siemens). Obratovalna razdalja je med 0 in 110 milimetrov. Rezultati meritev se računalniško preračunajo v predvideni delež mesnatosti.
               
            
                  3.
               
               
                  Delež mesnatosti trupa se izračuna v skladu z naslednjo enačbo:
                  Ŷ = 61,21920 – 0,77665 * X1 + 0,15239 * X2
                  pri čemer:
                  
                              Ŷ
                           
                           
                              =
                           
                           
                              predvideni odstotek mesnatosti trupa
                           
                        
                              X1
                           
                           
                              =
                           
                           
                              debelina slanine, vključno s kožo, v milimetrih, merjena 7 cm stran od vzdolžne osi med tretjim in četrtim zadnjim rebrom
                           
                        
                              X2
                           
                           
                              =
                           
                           
                              debelina mišice v milimetrih, merjena 7 cm stran od vzdolžne osi med tretjim in četrtim zadnjim rebrom
                           
                        Ta enačba velja za trupe, ki tehtajo med 50 in 120 kilogramov.